cyanic-selkie/wikianc huggingface dataset:
Radionavigasjon
Radionavigasjonssystemer
CONSOL er (var) en navigasjonsmetode som er basert på direktiv radiosending. En trenger ingen spesiell radioutrustning for å ta i mot signalet, en vanlig radiomottaker kan benyttes. Tyskerne benyttet systemet under krigen (SONNE). Sendefrekvensen til en CONCOL er i området 265 – 415 KHz, og vanlig sendereffekt ca. 2 Kwatt. Rekkevidden er ca. 1000 – 1500 nautiske mil. Nøyaktigheten på retningsbestemmelsen er 0,2 – 1 grad. Natteffekten kan reduserer nøyaktigheten betraktelig.
NDB (Non Directional Beacon) er et rundstrålende radiofyr som benyttes av fly og skip. Frekvensområdet for radiofyret er 250 – 415 KHz. Utstrålt effekt er ca. 100W. NDB gir ingen informasjon om posisjon, men om retningen til stasjonen. Signalene tas imot av ADF-mottakeren (Automatic Directional Finder) i fly eller skip.
VOR (VHF Omnidirectional Range) er et radiofyr i VHF-bandet (Very High Frequency) som benyttes av fly. VORen gir retning til eller fra flyet, etter valg i flyet, i forhold til magnetisk nord. Dette betyr at en kan fly til/fra stasjonen etter valgte radialer, som etter et kompass. Frekvensområdet er 108 – 118 MHz, og utstrålt effekt er ca. 50 – 100 W. Nøyaktigheten er ca. 5 grader dag og natt. Ved bruk av VOR som benytter seg av dopplerprinsippet økes nøyaktigheten med en faktor 5-10.
ILS (Instrument Landing System) er også et automatisk navigasjonsystem som benyttes ved landing på en flyplass. Systemet består av et retningsfyr (Localizer – LLZ) som gir retningen til rullebanens senterlinje, en glidebane (Glide Path – GP) gir flyet informasjon om nedstigningsvinkelen slik at flyet lander innenfor rullebanens terskel. Systemet består også av 1 til 3 merkefyr (Marker) som stråler rett opp. Når flyet passerer disse merkefyrene vet flygeren hvor langt det er til banekanten.Merkefyrene kan erstattes av DME. Frekvensområdet for LLZ er i området 108 – 112 MHz, GP i området 330 – 335 MHz og merkefyrene har frekvensene 75 MHz.. Nøyaktigheten er stor, ca. 0,5grader kursavvik.
VDF (Very high frequency Directional Finder) er den egentlige peileren på våre flyplasser. Dette er en videreutvikling av de første LF-, MF- og HF-peilerne som var i bruk tidligere. (LF= Lavfrekvens, MF= mellomfrekvens, HF=høyfrekvens)
DME (Distance Measuring Equipment) er et utstyr som angir avstanden fra fly til DME-stasjonen. Frekvensområdet er 962 – 1213 MHz. Systemet har en uteffekt på 1 Kwp (Peak power). Systemet kan operere 100 fly samtidig. Nøyaktighet 0,1 – 0,3 NM (Nautiske Mil)
TACAN (TACtical Air Navigation) er kan generelt sies å være en militær versjon av VOR/DME-systemet, og opererer i frekvensbåndet 960-1215 MHz. Retningsinformasjonen i TACAN er mer nøyaktig enn standard VOR, siden TACAN bruker et to-frekvens prinsipp.
Alcina (Orlando furioso)
Alcina er en fiktiv skikkelse som opptrer i det episke diktet ''Orlando Furioso av Ludovico Ariosto.
Orlando furioso
Alcina er en av de tre søstre, som alle er feer. De to andre er Morgana og Logistilla. Av de tre er det bare den sistnevnte - Logistilla - som er en god fe. De tre søstrene holder til på en øy utenfor Herkules' søyler.
Alcina ligner på mange måter trollkvinnen Circe i Odysseen, som forvandler de elskere hun ikke lenger er fornøyd med til dyr eller planter. Slik er det Alina forvandler Astolfo til myrte tidlig i Orlando Furioso. Men Ruggiero redder Astolfo (som også mottar hjelp av Logistilla). Men så blir han selv trollbundet av Alcina. Hun som egentlig er gammel, stygg og tannløs, klarer ved hjelp av sin magi å fremstå for Ruggiero som en ung og særdeles henrivende kvinne.
Ruggiero klarer å flykte, med hjelp av trollkvinnen Melissa, som viser ham den onde fes sanne ansikt.
Cinque Canti
Alcina dukker opp igjen i Cinque Canti, der hun prøver å hevne den skam hun er blitt påført av Ruggiero og Astolfo og som Orlando påførte Morgana (i Orlando inmamorato). Den onde fe går så sammen med forræderen Gano mot Karl den store og hans rike.
Otero County
Otero County er navnet på to fylker i USA:
Harding County
Harding County er navnet på to fylker i USA:
Hukasætra
Hukasætra eller Hukaseter ligger på Blefjell i Flesberg kommune i Buskerud. Den gamle setra ligger ca. 800 meter over havet, i enden av en sidevei til Storebleveien. Storebleveien er en bomvei, som har avkjørsel fra Numedalen. Den siste kilometeren til Hukasætra er en privat bomvei, og er ikke åpen for allmenn ferdsel med bil. Herfra går det merket tursti til Eriksbu via Revlivatna.
Hukabekken renner forbi Hukasætra. Den kommer fra Kroktjønn.
Barbra Live
Barbra Live (eller også kjent som Back to Brooklyn eller Barbra Streisand Live) er den femte konsertturneen til artisten Barbra Streisand. Denne turneen markerte første gang Streisand turnerte i Asia. Det var den 22. bestselgende turneen på verdensbasis i 2012.
Streisand planla egentlig å holde kun to konserter for å feire åpningen av Barclays Center i Brooklyn, og det ble markedført som «Barbras hjemkomst» (ettersom Streisand ble født i Brooklyn). 9. august 2012 ble det offentliggjort at hun utvidet de to konsertene til en større turné som skulle begynne i Philadelphia 8. oktober 2012. Etter hvert det ble det også offentliggjort konserter i Europa (henholdsvis England, Nederland og Tyskland) og Asia (Israel). Én av konsertene ble holdt på Hollywood Bowl, noe som gjenspeiler Streisands forrige konsert der i 1967, som på den tiden slo publikumsrekorden.
De to konsertene i Brooklyn ble sendt på PBS i november 2013. Den ble også utgitt på DVD med samlealbumet Back to Brooklyn. Hun fikk god kritikk for turneen. Side3 ga konsertfilmen terningkast 5 og skrev at «Barbra Streisand er utstyrt med en stemme så personlig og varm som vel tenkelig og med ei scenepersonlighet som ikke er mulig å lære seg noe sted».
Sangliste
Denne listen dekker sporene fra konsertfilmen, og gjelder ikke for alle konsertene.
Rossbypriset
Rossbypriset deles ut av Svenska geofysiska föreningen (SGF) til en "«framstående svensk eller utenlandsk forsker for betydningsfulle vitenskapelige bidrag innen nordisk geofysikk»". Prisen er innstiftet til minne om Carl-Gustaf Rossby og deles ut med noen års mellomrom fra et fond stiftet av SGF i 1965.
San Miguel County
San Miguel County er navnet på to fylker i USA:
Jostabær
Jostabær er en plante i ripsfamilien og er en krysning av solbær og stikkelsbær. Den har svarte bær som ligner på solbær.
Navnet er et teleskopord som er sammensatt av Johannisbeere (solbær) og Stachelbeere (stikkelsbær).
Frank Sels
Frank Sels (1942–1986) var en belgisk tegneserietegner og forfatter. Han er spesielt kjent som opphavsmann til tegneserien ''Sølvpilen.
Takashi Usami
Takashi Usami (født 6. mai 1992) er en japansk fotballspiller som spiller for Gamba Osaka.
Milazzo kraftverk
Milazzo kraftverk er et varmekraftverk i Italia. Det har enhetsnummer 307-A-387 og en installert produksjonskapasitet på 365 MW fordelt på 320 MW oljebrenner og 45 MW i en nyere gassbrenner. En tidligere enhet på 608 MW (olje) er utfaset. Anlegget ble utvidet omkring 1993–2000, men er eldre opprinnelig med en enhet som er nedlagt. Brenselstypen er naturgass og fyringsolje. Operatør er Edison SA.
Takashi Usami
Landslaget
Under Sommer-OL 2012 i London deltok han for landet sitt der laget hans ble nummer 4.
Han ble tatt ut i s tropp til VM i fotball 2018 i Russland.
Erik Balke
Erik Balke (født 7. november 1953 i Oslo) er en norsk jazzmusiker (saksofon), kjent fra flere innspillinger med norske jazzorkestre.
Balke spilte tidlig i broren Jon Balkes besetninger (1973–74). Senere utdannet han seg ved Universitetet i Oslo (der han tok del i storbandet), samt Berklee School of Music i Boston i Massachusetts (1977–79).
One Hour Photo
One Hour Photo er en amerikansk thrillerfilm fra 2002, skrevet og regissert av Mark Romanek. Skuespiller Robin Williams spilte hovedrollen og ble tildelt en Saturn Award for beste skuespiller for sin rolle.
Handling
Seymour Parrish (Robin Williams) arbeider i en butikk som fremkaller bilder på et kjøpesenter. Han lever et veldig ensomt liv utenfor varehuset. Hver dag gjør han sitt ytterste for at kundene hans får best mulig kvalitet på bildene sine. Arbeidet er livet hans, og han har ingenting å komme hjem til når arbeidsdagen er over. Han tilbringer kveldene sine alene i leiligheten sin, og ser på TV. Den eneste vennen hans er en hamster, som bor i et bur på soverommet hans. Hans favoritt-kunder er Yorkin-familien: ektemannen Will (Michael Vartan), kona Nina (Connie Nielsen), og sønnen deres Jake (Dylan Smith). Seymour har fremkalt bildene deres i mange år, og han har etterhvert utviklet en besettelse for denne familien. Han forguder deres tilsynelatende lykke og velstand, han memorerer alle personlige detaljer om dem, og han assosierer med denne familien mer og mer.
Seymour har i all hemmelighet fremkalt sine egne kopier av Yorkin-familiens bilder, som han fester til en vegg i leiligheten sin som en gigantisk collage. Han fantaserer om å være et medlem av familien deres, og ta del i den kjærligheten som han antar at de føler for hverandre. Seymour er ekstremt sjenert, og sosialt inkompetent. Hans forsøk på å komme nærmere familien blir avfeid. Seymour oppnår en liten forbindelse med Nina når han later som han er interessert i en bok han ser at hun kjøpte i en annen butikk på kjøpesenteret. Nina stiller Seymour noen personlige spørsmål om hans liv, og hun innser at han er en ensom mann, noe som bare sønnen Jake hadde lagt merke til tidligere. Dagen etter får Seymour sparken av sjefen Bill (Gary Cole) fordi Seymour har fremkalt langt flere bilder enn normalt. Når Seymour ser på bildene han allerede har fremkalt i leiligheten sin, oppdager han at Will har en affære. Hans idylliske oppfatning av Yorkin-familien som den «perfekte» familie blir knust.
Seymour smugler inn noen bilder av Will og elskerinnen sammen med bilder som Nina henter i foto-butikken, for å gjøre henne klar over ektemannens utroskap. Seymour hater Will fordi han har alt Seymour lengter etter, men han ser ikke ut til å sette pris på det han har. Seymour følger etter og tar bilder av Bills unge datter som hevn for å ha sparket ham. Yoshi, en ansatt i foto-bukken, ser bildene og gir dem til Bill, som fører til en politi-etterforskning mot Seymour. Samtidig som etterforskerne Van Der Zee (Eriq La Salle) og Outerbridge (Clark Gregg) oppdager Seymours besettelse, kommer Seymour seg inn i hotellrommet til Will og elskerinnen, Maya (Erin Daniels). Bevæpnet med en kniv og et fotokamera, tvinger Seymour dem til å posere naken i seksuelle posisjoner samtidig som han tar bilder. Etterpå oppdager Seymour at politiet er ved hotellet, og han prøver å unngå dem. Han kommer seg ut gjennom en nødutgang, men en alarm går av.
Van Der Zee følger etter Seymour, og Outerbridge finner Will og Maya fysisk uskadd, men dypt traumatisert etter hendelsen. Politiet pågriper Seymour i et parkeringshus i det han setter seg inn i bilen sin. Når han blir arrestert sier Seymour: «Jeg tok bare noen bilder.» I politiavhøret spør Van Der Zee hvorfor Seymour terroriserte Yorkin-familien på den måten. Seymour stiller etterforskeren flere personlige spørsmål om familien hans som etterforskeren ikke svarer på. Seymour spør etter bildene han tok på hotellet, som politiet beskriver som "beviser". Men bildene ser bare ut til å være av husholdningsgjenstander og interiør. Filmen avsluttes med et familie-bilde av Yorkin-familien slik Seymour ønsket at den skulle være, med Will med en arm rundt en smilende Seymour.
Skyting under Middelhavslekene 1997
Skyting under Middelhavslekene 1997. Skyting var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var ellevte gangen som skyting var med på programmet under middelhavslekene. Det ble konkurrert i seksten øvelser og Italia ble beste nasjon med fem gullmedaljer foran Frankrike med tre.
Lansbergia albonotata
Lansbergia albonotata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore gullbasser uten metallisk glans. Hannene mangler horn eller utvekster på hodet. Arten er gjennomgående mørkt brunlig, men hode og pronotum kan være helt eller delvis gulaktig. Hodet har en forlengdet, firkantet "snute". Dekkvingene har noen nokså grove furer.
Utbredelse
Arten er utbredt i det sørlige og sørøstlige Afrika (Sør-Afrika, Zimbabwe, Tanzania).
Systematisk plassering
Slekten bør muligens plasseres i Xiphoscelidini.
Gruvebrannen i Barentsburg april 2008
Gruvebrannen i Barentsburg april 2008 var en brann i en gruve i den russiske bosetningen i Barentsburg på Svalbard den 17. april 2008. Det var 31 arbeidere i gruva hvorav 29 ble berget ut uskadd, men en ble funnet død og en er fortsatt savnet ifølge Sysselmannen på Svalbard.
Hendelsen inntraff bare tre uker etter helikopterulykken på Heerodden den 30. mars 2008 på den russiske helikopterbasen utenfor Barentsburg, der tre mennesker mistet livet.
Mary-Kate and Ashley: Sweet 16 - Licensed to Drive
Mary-Kate and Ashley: Sweet 16 - Licensed to Drive er et party-videospill som ble utgitt i 2003 av n-Space.
Spillet har to nivåer. I det første nivået må den som spiller gå fra plass til plass langs et brettspill-spor. På hver plass er det et minispill som krever at spillerne må ri ATV, bruke jetski, kjøre biler, klatre opp fjell, eller utføre andre beslektede oppgaver. Den som har fullført denne delen av spillet vil få muligheten til å plukke opp venner og til slutt vinne spillet.
Leleupaussus
Leleupaussus er en slekt av løpebiller.
Utseende
Små, matte gulbrune løpebiller. Slekten kjennes særlig på at antennenes ytre ledd er sigdformet.
Levevis
Paussini er sterkt knyttet til maur og lever i maurtuene (obligate myrmekofiler), det er sannsynlig at dette også gjaldt for denne arten.
Utbredelse
Arten er utbredt i Afrika (kjent fra Rwanda, Sør-Afrika).
Frogn Kulturråds Hederspris
Frogn Kulturråds Hederspris deles ut av Frogn Kulturråd.
Prisen hedrer enkeltpersoner, grupper eller organisasjoner som har gjort en betydelig innsats for kulturlivet i Frogn. Prisen er en tre kilo tung bronsestatuett laget av kunstneren Reidar Finsrud.
Shunsuke Ando
Shunsuke Andō (født 10. august 1990) er en japansk fotballspiller som spiller for fotballklubben Kawasaki Frontale.
Under Sommer-OL 2012 i London deltok han for landet sitt der laget hans ble nummer 4.
UEFA-cupen i fotball for kvinner 2006/07
UEFA Women's Cup 2006–07 var den sjette sesongen av Mesterligaen i fotball for kvinner. 44 lag fra 43 UEFA-medlemsland deltok (1. FFC Frankfurt var kvalifisert som titterlforsvarer, og dermed stilte Tyskland med to lag). I finalen vant Arsenal LFC sammenlagt 1-0 over Umeå IK og vant dermed sin første UEFA-Cup-tittel. Arsenal ble det andre laget som ikke var fra Tyskland eller Sverige som kom til finalen (etter Fortuna Hjørring) og det første som vant.
Første kvalifiseringsrunde
Kvalifiseringen til sluttspillet ble todelt. Umeå IK, Brøndby, Kolbotn, Turbine Potsdam, Sparta Praha, Arsenal LFC pluss tittelforsvareren Frankfurt var direktekvalifisert til andre runde. De resterende 36 deltakende lagene ble plassert i ni kvalifiseringsgrupper. Bare de ni vinnerne kom videre.
{|
Gruppe A5
Vitebsk videre på innbyrdes oppgjør.
Andre kvalifiseringsomgang
Vinnerne av de ni kvalifieseringsgruppene og de syv forhåndskvalifiserte ble plassert i fire grupper, der de to beste lagene gikk videre til kvartfinalen.
{|
Kvartfinaler
Kolbotn videre på bortemålsregelen.
Toppscorere
(bare fra sluttspillet)
Sierra County
Sierra County er navnet på to fylker i USA:
Bad Boy (sang fra 1959)
The Beatles' versjon
Larry Williams fylte 30 år den 10. mai 1965, den dagen The Beatles var booket i studio for å spille inn «Bad Boy» (og «Dizzy Miss Lizzy», også skrevet av Williams). Etter fire tagninger var grunnkompet klart for videre pålegg. John Lennon la på orgel og vokal, McCartney elektrisk piano, Ringo Starr tamburin og George Harrison sologitar (som er dobbelt innspilt). The Beatles sløyfet bass-røsten som var med på originalen, og de spiller sangen i c-dur.
I likhet med «Dizzy Miss Lissy», ble «Bad Boy» spesielt innspilt for det amerikanske albumet Beatles VI som ble utgitt 14. juni 1965. I Storbritannia ble den først utgitt 10. desember 1966 på samlealbumet A Collection of Beatles Oldies.
«Bad Boy» ble sporadisk spilt av The Beatles på jobber de hadde i 1960, 1961 og 1962.
Nicolas Vouilloz
Nicolas Vouilloz (født 8. februar 1976 Nice, Frankrike) er en fransk tidligere profesjonell terrengsyklist og rally kjører.
Han har vunnet verdensmesterskapet i disiplinen utfor ti ganger. Første seier kom som junior i 1992, og den siste som senior i 2002. I 2000 var dårligste plassering, nummer 8. Han har videre vunnet seksten World Cup utforritt.
I 2000 startet Vouilloz å kjøre rally i lokale og deretter nasjonale rallyserier. Han debuterte i World Rally Championship ved 2001 Monte Carlo Rally. Hans beste resultat i WRC er 9.-plass ved 2004 Wales Rally GB, da han kjørte en Peugeot 206 WRC for Bozian Racing team. I 2008 vant han Intercontinental Rally Challenge i Super 2000 klassen Peugeot 207, foran lagkamerat Freddy Loix.
Etter flere års avbrekk gikk Vouilloz tilbake til terrengsykling profesjonelt i 2007 ved 4. runde i World Cup i Champery, Sveits. Han sykler for Lapierre Ultimate Cycles.
Sosialhøgskolen i Stavanger
Sosialhøgskolen i Stavanger var en høgskole for sosialfaglig utdanning i Stavanger. Skolen er i dag en del av Universitetet i Stavanger.
Skolen ble etablert i 1966 under navnet Stavanger sosialskole. Skolen utdannet sosionomer og barnevernspedagoger. Skolen ble statlig høgskole i 1980. 1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger). Sosialhøgskolen ble da slått sammen med Stavanger Sykepleierhøgskole til én avdeling for helse- og sosialfag.
Negotino kraftverk
Negotino kraftverk er et varmekraftverk 8 km nedenfor byen Negotino ved elva Vardar, langs jernbanen i det sentrale-sørøstlige Nord-Makedonia. Det har en installert produksjonskapasitet på 210 MW, opprinnelig 198 MW netto i den oljefyrte blokken. Anlegget ble bygget omkring 1970–1978. Brenselstypen er naturgass og tungolje.
VM i skiskyting 2021 – Stafett kvinner
4 x 6 km stafett for kvinner under VM i skiskyting 2021 ble arrangert 20. februar 2021.
Resultater
Rennet startet kl. 11:45.
Lansbergia vanderkelleni
Lansbergia vanderkelleni er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore gullbasser uten metallisk glans. Hannene mangler horn eller utvekster på hodet.
Utbredelse
Arten er utbredt i Tanzania.
Systematisk plassering
Slekten bør muligens plasseres i Xiphoscelidini.
Stavanger lærerhøgskole
Stavanger lærerhøgskole var en høgskole for lærerutdanning i Stavanger. Skolen er i dag en del av Universitetet i Stavanger.
Skolen ble etablert i 1954 under navnet Statens lærerskoleklasser i Stavanger. Skolen utdannet lærere og førskolelærere. Skolen skiftet navn til Stavanger offentlige lærerskole i 1961, Stavanger lærerskole i 1967 og Stavanger lærerhøgskole fra 1981. Skolen har siden 1972 holdt til i lokaler på dagens universitetsområde.
1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger).
Mona Sahlin
Mona Ingeborg Sahlin (født Andersson 9. mars 1957 i Sollefteå i Västernorrlands län i landskapet Ångermanland) er en svensk sosialdemokratisk politiker. Hun var fra 1994 til 1995 visestatsminister og fra 2007 til 2011 leder av Socialdemokraterna.
Bakgrunn
Mona Sahlin er datter til Hans Andersson, tidligere politisk sakkyndig hos Ingvar Carlsson og ordfører for Nacka arbetarekommun. Hennes mor, Siv Andersson, født Rentorp, var forstander for Folkets hus i Stockholm. I Mona Sahlins tidlige barndom arbeidet hennes far ved forskjellige ungdomsvernsskoler og familien flyttet derfor rundt. På midten av 1960-tallet havnet familien i Järla i Nacka og forble der. I oppveksten hadde Sahlin flere interesser, deriblant fotball og korsang. På gymnaset gikk hun på samfunnsvitenskapelig linje i Saltsjöbadens Samskola og på Södra Latin i Stockholm med utgangsår 1976.
Veien til partiets toppskikt (1982–1992)
Etter at Socialdemokraterna tapte regjeringsmakten etter valget i 1991 ble Sahlin partiets første kvinnelige partisekreterær i 1992 og deltok da i partiets kriseavtale med den borgerlige regjeringen høsten 1992.
Partilederkandidatur, timeout og ny mulighet (1994–2006)
Da sosialdemokratene erobret regjeringsmakten igjen i 1994 ble Mona Sahlin visestatsminister. Etter at Ingvar Carlsson høsten 1995 meddelte sin intensjon om å fratre, var Sahlin den eneste kandidat til posten som ny partileder. I oktober 1995 rapporterte imidlertid avisen Expressen at Sahlin i 1990–1991, mens hun var arbeidsmarkedsminister, flere ganger hadde benyttet statens kontokort for utlegg av privat natur til en verdi av 53 174 kroner. Saken fikk navnet Tobleroneaffären, og førte til en etterforskning som ble avsluttet uten at lovbrudd ble påvist, og dels ved at Sahlin fratrådte sin post og trakk sitt kandidatur til partilederposten. I april 1996 forlot hun også sin riksdagsplass, men fortsatte i partiets arbeidsutvalg, der hun var med helt til hun sluttet som partileder i 2011.
I et intervju med Dagens Nyheter den 31. oktober 2011 sa Mona Sahlin om Tobleroneaffären:
Da s-regjeringen ble omdannet av statsminister Göran Persson etter valget i 1998 ble Sahlin arbetsmarknadsminister i Näringsdepartementet med ansvar for arbeidsrettssaker, småbedrifter og regional næringspolitikk. Hun ble også ansvarlig minister for Estoniaspørsmål. I 2000 ble hun integrasjonsminister og i 2002 fikk hun ansvar for demokrati- og integrasjonsspørsmål, og likestilling. I november 2004 ble hun miljøminister og derved sjef for Miljö- och samhällsbyggnadsdepartementet. I samband med regjeringsskiftet etter det sosialdemokratiska valgnederlaget i september 2006 gikk hun av. Sahlin ble da nestleder i riksdagens sosialkomité.
Partileder (2007–2011)
Den 18. januar 2007 ble Mona Sahlin utpekt til partilederkandidat etter Göran Persson, etter at Margot Wallström, Carin Jämtin og Ulrica Messing alle hadde takket nei i nominasjonsprosessen. Da hadde socialdemokratiska kvinnoförbundet og dets leder Nalin Pekgul fremholdt at det var på tide med en kvinnelig partileder. Den 17. mars 2007 ble hun så valgt som leder av Socialdemokraterna på ren ekstraordinær partikongress. Mona Sahlin var den første sosialdemokratiske partileder etter Per Albin Hansson som ikke hadde noen formell utdannelse utover videregående skole ("gymnas").
I Europaparlamentsvalget i Sverige den 7. juni 2009 fikk Socialdemokratene under Sahlins ledelse 24,41 prosent av stemmene (en knapp nedgang fra Europaparlamentsvalget i 2004 der partiet fikk 24,56 prosent). Valgresultat var det laveste for partiet i noe valg etter at allmenn stemmerett var blitt innført i Sverige i 1921. I en tale for LO-tilhengere 12. mai 2009 hadde Sahlin sagt: Står det inte ett plus framför våra siffror så är det ett djupt misslyckande.
Ved Riksdagsvalget i 2010 gikk hun til valg i spissen for en rødgrønn allianse etter den norske modellen, men valget endte som det dårligste riksdagsvalg for Socialdemokraterna siden allmenn stemmerett kom i 1921.
Flere ledende sosialdemokrater krevde Sahlins avgang, men hun erklærte at hun ikke hadde noen intensjon om det. Etter valget nedsatte Sahlin en krisekommisjon for å analysere partiets politikk og det dårlige valgresultatet. I november 2010 meddelte hun at en ekstrakongress skulle holdes tidlig i 2011 for å stake ut partiets politiske linje etter nederlaget, og at hennes innstilling var at alle i partiledelsen skulle stille sine plasser til disposisjon ved kongressen. Noen dager etter sa Sahlin at hun selv ikke skulle stille opp for omvalg ved denna ekstrakongressen, men at hun i samband med den skulle forlate både partilederposten og sin riksdagsplass. På sosialdemokratenes ekstrakongress den 25. mars 2011 ble Mona Sahlin aetterfulgt av Håkan Juholt på partiordførerposten. Hun forlot også riksdagen etter avgangen som partileder 1. april 2011.
Mona Sahlin har i intervjuer etterpå uttrykt at han angret på at hun hadde sluppet inn Vänsterpartiet i det rødgrønne samarbeidet. Samarbeidet blev tyvärr mer rött än vad jag hade velat.
Mona Sahlin er (2016), sammen med Claes Tholin og Håkan Juholt, de hittil eneste sosialdemokratiske partiledere som har fratrådt oppdraget som partileder uten å ha vært Sveriges statsminister.
Sahlin er av forfattaren og S-kjennaren Christer Isaksson blitt beskrevet som tilhørende høyrefalanksjen innen Socialdemokraterna.
Andre saker
Mona Sahlin har også vært i fokus i forbindelse med andre saker der økonomiske uregelmessigheter har vært tema. Etter valgseieren i 1998 fikk hun muligheten til et politisk comeback, og ble statsråd i Göran Perssons regjering. Men igjen rotet hun det til for seg. Bare i løpet av 1999 ble hennes private firma meldt til kemneren 32 ganger for ubetalte parkeringsbøter. Det førte til at hun som den eneste i regjeringen fikk sin egen parkeringsplass.
I 2000 var hun igjen i søkelyset, denne gang fordi hun ikke hadde betalt en restskatt på nesten 40 000 kroner i tide. Først etter purring og inkassovarsel reagerte hun. I 2002 ble det kjent at bilen hennes ikke var EU-godkjent og at hun heller ikke hadde betalt bilavgift. Da seks av hennes regninger igjen havnet hos kemneren samme år, skrev den svenske storavisen Expressen: «Ikke nå igjen, Mona».
Helleristningene på Dalbo
Helleristningene på Dalbo, Bærum kommune, er det største helleristningsfeltet i Akershus. De første av ristningene ble oppdaget sent på 1950-tallet, men flere er kommet til opp gjennom årene, og det er ikke umulig at det kan ligge flere ukjente felt i området.
På slutten av 1980-tallet ble helleristningene gjennomgått og beskrevet av Einar Østmo, som kunne fastslå at det dreier seg om i alt 83 figurer fordelt på ett større og sju mindre felt rundt tunet på Dalbo. Det største, Dalbo I, inneholder 37 figurer. Samtlige går inn i den tradisjonen som kalles jordbruksristninger, og som skriver seg fra bronsealderen. Motivene domineres av skipsristninger, skålgroper, enkelte fotsåler og ett enkelt solkors samt en del mer ubestemmelige figurer. Feltene er skiltet av Akershus fylkeskommune.
Litteratur
Einar Østmo: Helleristninger av sørskandinaviske former på det indre Østlandet. ''Universitetets Oldsaksamlings Skrifter. Ny rekke nr. 12.'' Oslo 1990
Ingemar Mayr
Ingemar Mayr (født 30. november 1975 i Sint-Michielsgestel, Nederland) er en tidligere nederlandsk-østerriksk skihopper.
Mayr representerte først Østerrike, og oppnådde 21.-plass i debutrennet sitt i verdenscupen i Innsbruck 3. januar 1993. I mars samme år var han på det østerrikske laget som tok sølvmedalje i lagkonkurransen under junior-VM i Harrachov. Sin sportslig beste plassering i verdenscupen oppnådde han i Engelberg 14. januar 1995, da han ble nummer 15. Etter sesongen 1997/98 klarte han ikke å kvalifisere seg til det østerrikske laget, og han var borte fra internasjonal skihopping i to sesonger.
Inegmar Mayr deltok i senior-VM to ganger. I Lahtis i 2001 ble han nummer 47 i storbakken, og i Val di Fiemme i 2003 ble han nummer 46 både i stor- og normalbakken. Han la opp etter sesongen 2002/03. Til sammen deltok han i 48 verdenscuprenn – 31 for Østerrike og 17 for Nederland. Hans beste plassering sammenlagt i verdenscupen var 45.-plass, sesongen 1994/95.
Jérôme Gay
Jérôme Gay (født 9. februar 1975 i Cluses) er en fransk tidligere skihopper som representerte Skiclub Douanes. Han konkurrerte internasjonalt i årene 1987-2000.
Ak-Dovurak
Ak-Dovurak (russisk: Ак-Довурак) er en by i republikken Tuva i Russland. Den ligger ved elva Khemtsjik (ei venstre sideelv til Jenisej), rundt 300 km vest for Kyzyl. Innbyggertall: 12 955 (folketelling 2002), 15 191 (folketelling 1989).
Jérôme Gay
Gays første sesong med resultater av betydning var 1991/92. Da ble han nummer 3 sammenlagt i den mellomeuropeiske juniorturneringen Alpen Cup, han deltok i OL i Courchevel (Albertville) og junior-VM i Vuokatti. I 1992/93 deltok han i senior-VM i Falun og junior-VM i Harrachov, og han ble nummer 10 sammenlagt i verdenscupen i skiflyging. Han ble nummer 36 av 43 deltakere i VM i skiflyging i Planica 1994. I 1995 fikk han sin beste individuelle plassering i senior-VM, da han ble nummer 7 i normalbakken i Thunder Bay.
I 1996/97 ble det 28. plass sammenlagt i verdenscupen i skiflyging, og samme sesong fikk han sine beste plasseringer sammenlagt i den totale verdenscupen og den tysk-østerrikske hoppuka, henholdsvis 32. og 33. plass. Ny OL-deltakelse fulgte i 1998; 21.-plassen i storbakken i Hakuba (Nagano) var hans beste individuelle resultat i OL. Hans beste plassering i enkeltrenn i verdenscupen kom i storbakken i Kuopio 28. november 1999, da han ble nummer 5. I VM i skiflyging i Vikersund i 2000 ble han nummer 44 av 47 deltakere.
Plasseringer i junior-VM:
Plasseringer i senior-VM:
OL-plasseringer:
Sammenlagtplasseringer i verdenscupen (poeng til de 15 beste i hvert renn til og med 1992/93, deretter poeng til de 30 beste):
Sammenlagtplasseringer i den tysk-østerrikske hoppuka:
Calathidius
Calathidius er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er endemsik for Kanariøyene.
The Open Championship 2019
The Open Championship 2019 ble arrangert på Royal Portrush Golf Club i Portrush, Antrim i Nord-Irland i 2019.
Sjagonar
Sjagonar (russisk: Шагонар, tuvinsk: Шагаан-Арыг) er en by i republikken Tuva i Russland. Den ligger ved elva Jenisej, rundt 110 km vest for Kyzyl. Innbyggertall: 11 008 (folketelling 2002), 10 084 (folketelling 1989).
Bosetningen har vært kjent siden 1888. Bystatus ble innvilget i 1945.
Den opprinnelige byen Sjagonar ble demmet ned på 1970-tallet på grunn av byggingen av kraftverket Sajano-Sjusjensk. Byen ble gjenoppbygd sju kilometer fra den opprinnelige plasseringen.
Kjekt å ha
Kjekt å ha er et album gitt ut av Øystein Sunde i 1989.
Partido Nacional (Uruguay)
Partido Nacional (spansk for «Nasjonalpartiet»), eller Partido Blanco (Hvit Parti), er et konservativt politisk parti i Uruguay. Det blei grunnlagt 10. august 1836 i Montevideo av Manuel Oribe. Det konservative partiet er det andre største politiske partiet i Uruguay etter Frente Amplio.
Marie Louise Coleiro Preca
Marie Louise Coleiro Preca (født 7. desember 1958 i Qormi) er en maltesisk politiker. Hun var president på Malta fra 4. april 2014 til 4. april 2019. Hun ble etterfulgt av i presidentembetet av George Vella.
Coleiro Preca har bachelorgrad i internasjonale studier og er utdannet notar ved University of Malta. Hun har vært aktiv i Partit Laburista, der hun var generalsekretær mellom 1982 og 1991. Fra 1998 til hun ble valgt til president var hun medlem av parlamentet. I 2013 ble Coleiro Preca minister for familiesaker og sosial solidaritet. Coleiro Preca ble innsatt i presidentembetet den 4. april 2014. Den 4. april 2019 ble hun etterfulgt av George Vella.
Harrison Schmitt
Harrison Schmitt (født 3. juli 1935 i New Mexico, USA) er en amerikansk geolog, en tidligere NASA-astronaut, universitetsprofessor og senator.
Han var den siste av Apollo-astronautene som satte sin fot på månen. Schmitt var også den første og hittil eneste vitenskapsperson som har gått på månen og som aldri har vært medlem av USAs væpnede styrker. I august 1975 trakk Schmitt seg fra NASA for å stille til valg representant det republikaner til USAs senat som representant for New Mexico, hvor han ble innvalgt og tok sete 3. januar 1977 og satt fram til 3. januar 1983
24. serierunde i OBOS-ligaen 2021
Alle kampene i '''24. serierunde i OBOS-ligaen 2021''' ble spilt onsdag 20. oktober.
Zhang Zeduan
Zhang Zeduan var sntagelig hoffmaler under den nordlige Song-tiden og stilte seg kritisk overfor det sørlige Song. Det lille man vet om ham er hva som skrives i kolofoner på hans bilder, som en viss Zhang Zhu forfattet i 1186.
Det mest berømte kunstverket til Zhang Zeduan er den såkalte Qingmingrullen, som viser scener fra Song-hovedstaden Bianliang (i dag: Kaifeng).
Pokémon Battle Revolution
Pokémon Battle Revolution (ポケモンバトルレボリューション Pokemon Batoru Reboryūshon) er det første Pokémon-spillet til Nintendos Wii. Det er også det første Wii-spillet som er i stand til å bruke Nintendo Wi-Fi Connection. Spillet kan også kobles trådløst til Nintendo DS. I Japan kom spillet ut to uker etter Wii-lanseringen, altså 14. desember. Det vil komme til resten av verden senere i 2007.
Pokémon Battle Revolution har 10 nye kamparenaer i det nye landet kalt «Poketopia». De kan ha effekter som å stokke rekkefølgen i teamet ditt.
Du kan endre klær på treneren din om du bruker Nintendo Wi-Fi Connection-funksjonen. Det inkluderer også nye trenere. Du kan gi dem hatter, briller, skjørt og andre ting. Den ene forskjellen på Pokémon Battle Revolusion og Pokémon Stadium, er de små mini-spillene som kommer i tillegg.
Pokémon Battle Revolution skiller seg fra tidligere Pokémon-spill på måten Pokémon angriper. Nå kan du se Pokémonen angripe psykisk mot motstanderen mens begge er på skjermen, istedenfor at du bare kan se den ene Pokémonen bruke et angrep.
Etter spillet
Etter du har vunnet i alle Colusseum, vil det skje noen endringer.
Phyllocnema
Phyllocnema er en slekt av biller som tilhører den store underfamilien Cerambycinae i familien trebukker (Cerambycidae).
Utseende
Middelsstore, avlange, blankt metallisk fargede trebukker. Antennene er kortere enn kroppen. Pronotum er avrundet sekskantet med en butt tann på hver side. Dekkvingene er nesten jevnbrede, rundede i spissen. Beina er lange, de fleste artene kjennes lett på at bak-leggens spiss er flaggaktig utvidet.
Levevis
Larvene utvikler seg i ved av løvtrær.
Utbredelse
Slekten er vidt utbredt i Afrika.
Edred av England
Edred eller Eadred (født ca. 923 i Wessex, død 23. november 955 i Frome i Somerset) var konge av England fra 946 og fram til han døde. Han var sønn av kong Edvard den eldre i hans tredje ekteskap med Edgiva, datter av Sigehelm, ealdorman (alderman) i Kent.
Bakgrunn
Edred fulgte sin bror, kong Edmund I av England (Éadmund Æðeling) på den engelske tronen, og ble øyeblikkelig møtt med en invasjon av dansker fra Northumbria, norrøn-gælere fra Irland og ikke minst sønnen til Harald Hårfagre, Eirik Blodøks, den forviste kongen fra Norge.
Som begge sine eldre brødre oppnådde Edred militær suksess over vikinger fra Norge og spesielt Danmark. Edred klarte å etablere kontroll over Northumbria ved å være mer rå og brutal enn andre i 954. Dermed endte det siste uavhengige norrøne kongedømmet i Britannia. Det tidligere kongedømmet Northumbria ble innlemmet og en permanent del av England, nær tre tiår etter at landet ga seg inn under Adalstein av England i 927. Likevel skulle Northumbria komme til gjøre opprør mot den engelske kongen gjentatte ganger, oftest med katastrofalt resultat.
Kampen med Eirik Blodøks
Kronologien for Edreds hærtog i Northumbria er ikke helt klar, men kan bli rekonstruert fra Den angelsaksiske krønike og versene på bokstavrim som uttrykkelig kaller Edred hersker over northumbrianerne i 946, 949–950 og 955. Edred fikk troskapsed fra nordboerne i 947 ved Tanshelf, men allerede det samme året aksepterte de heller Eirik Blodøks i York som sin konge enn Edred. Spesielt den selvstendige erkebiskop Wulfstan I av York spilte en rolle i Northumbrias uavhengighetskamp.
Edred slo tilbake i 948 ved å lede en formidabel hærstyrke opp til Ripon som han lot herje og brenne, inkludert å la domkirken gå opp i flammer, og lot befolkningen drepes og jages. På veg tilbake ble han angrepet av Eirik Blodøks ved Castleford, og rasende over ydmykelsen truet Edred med å komme tilbake brenne og ødelegge hele Northumbria.
Religiøs og dødssyk
Til tross for sine grusomheter i nord var Edred meget religiøs og gjorde mye for klostervesenet i England, blant annet ved å tilby Æthelwold klosteret i Abingdon. Wulfstan ble sluppet fri og gitt bispestolen i Dorchester. Av støpning var han svak og sykelig. Manuskriptet Livet til Sankt Dunstan forteller at Edred led av en uidentifisert sykdom som til slutt drepte ham. Han kunne blant annet knapt spise eller ta til seg føde. Kronikøren William av Malmesbury forteller at Edred var hardt rammet av en langvarig fysisk sykdom siden han var «konstant knuget av sykdom, og hadde ofte så dårlig fordøyelse at han ikke var i stand til å svelge mer enn saftene av den maten han tygget, og til stor ergrelse for sine gjester.»
I sine siste år overlot den syke kongen mesteparten av kontrollen til sin venn biskop Dunstan og blant andre sin mor Edgiva (eller Eadgifu). Kun en tredjedel av de charter som ble utstedt i årene 953-955 hadde kongens signatur. Dunstan lot den norrøne befolkningen i det nordlige England fortsette å leve under sine egne lover. Året etter seieren i nord døde Edred den 23. november 955 ved Frome i Somerset og ble gravlagt i Old Minister i Winchester.
Det finnes ingen informasjon om at Edred var gift eller hadde barn, og med sin sykdom er det også lite sannsynlig. Hans siste vilje, som hentyder at han ønsket å bli gravlagt et annet sted, ble øyensynlig oversett i aktivitetene ved kroningen av hans etterfølger, den unge nevøen Edwy av England. I sin siste vilje etterlot han seg også ekstra midler tiltenkt som betaling for å forhindre fortsatte angrep fra norrøne vikinger.
Lea County
Lea County er et fylke i den amerikanske delstaten New Mexico. Det ligger i det sørøstlige hjørnet av staten og det grenser mot Roosevelt County i nord og mot Chaves County og Eddy County i vest. Det har også grense mot delstaten Texas i sør og øst.
Lea Countys totale areal er 11 380 km² hvorav 3 km² er vann. I 2000 hadde fylket 55 511 innbyggere og administrasjonssenteret ligger i byen Lovington og fylkets største by er Hobbs.
Lansbergia sordida
Lansbergia sordida er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore gullbasser uten metallisk glans. Hannene mangler horn eller utvekster på hodet. Hunnen er bred og matt svart, hannen slankere, pronotum har gul kant, dekkvingene er gjerne brunrøde.
Utbredelse
Arten er utbredt i Kenya og Tanzania.
Systematisk plassering
Slekten bør muligens plasseres i Xiphoscelidini.
Eddy County (New Mexico)
Eddy County er et fylke i den amerikanske delstaten New Mexico. Det ligger sør i staten og det grenser mot Otero County i vest, Chaves County i nord og mot Lea County i øst. Det har også grense mot delstaten Texas i sør.
Eddy Countys totale areal er 10 872 km² hvorav 40 km² er vann. I 2000 hadde fylket 51 658 innbyggere og administrasjonssenteret ligger i byen Carlsbad som også er fylkets største by.
Øyeblikkelig hjelp
Øyeblikkelig hjelp er helsehjelp som fremstår som påtrengende nødvendig. I dette ligger det at det er fare for liv eller fare for alvorlig forverring av en helsetilstand.
Hjelpen kan gjelde både for somatiske og psykiske tilstander.
Arkeologiåret 1623
Arkeologiåret 1623 er en oversikt over blant annet utgravninger, fødte og avdøde personer med tilknytning til arkeologi i 1623.
Tenuto
Tenuto (italiensk, av tenere, «å holde») er en anvisning brukt i musikknotasjon.
Tenutomarkeringen kan få annerledes betydning dersom den opptrer sammen med andre artikulasjoner. Hvis den står sammen med en staccato, kan betydningen være omtrent det samme som staccatoprikker under en bue: Non legato eller atskilt. Om den opptrer sammen med en marcato, får tenuto sin mening som full eller ekstra varighet. Hvis det er en rekke tenutomarkeringer etter hverandre, vil utøveren gjerne spille notene litt atskilt, og samtidig med en del aksent.
Notasjon
Tenuto kan noteres på tre måter:
Thomas Falla Eriksen
Thomas Falla Eriksen (født 1987) er en norsk billedkunstner, illustratør og tegneserieskaper fra Sørum kommune med bakgrunn fra Kunsthøgskolen i Oslo. Eriksen debuterte i 2017 med metategneserien «Den fjerde veggen». Et år senere kom serien «Squidologi» som er en kosmisk science fiction-tegneserie på 180 sider.
Han debuterte på Høstutstillingen 2018 med utdrag fra tegneserien Al Khemet.
Birgit Prinz
Birgit Prinz (født 25. oktober 1977 i Frankfurt am Main) er en tysk tidligere kvinnelig fotballspiller. Hun spilte spiss for 1. FFC Frankfurt i tysk Bundesliga. Birgit Prinz har blitt kåret til FIFA World Player of the Year tre ganger på rad, og har i tillegg blitt kåret til den nest beste spilleren fem ganger, senest i 2010.
På landslaget spilte Prinz fra 1994 til 2011, og ble europamester fem ganger (senest i 2009-EM) og verdensmester to ganger. Hun har også rekorden for flest antall scoringer i VM, med 14 tilsammen. Birgit Prinz var kaptein for det tyske landslaget.
Kommunestyre- og fylkestingsvalget 2011 for Kristelig Folkeparti
Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Kristelig Folkeparti.
Craig Dawson
Craig Dawson (født 6. mai 1990) er en engelsk fotballspiller som spiller for.
Kommunestyre- og fylkestingsvalget 2011 for Kristelig Folkeparti
Kommunevalget
Fargekoder: {{legend|#FF6600|over 30 %}} {{legend|#FFb380|20–29,99 %}} {{legend|#FFFF00|10–19,99 %}} {{legend|#FFF999|6–9,99 %}} {{legend|#C8AB37|3–5,99 %}} {{legend|#FFE680|under 3 %}} {{legend|#B3B3B3|Stilte ikke}} {{legend|#00FFFF|Felleslister}}]] Ved kommunevalget 2011 stilte Kristelig Folkeparti reine lister i 298 av de 429 kommunene. Partiet fikk i alt 135,157 stemmer, det vil si 5,6 prosent av de avgitte stemmene. Dette er en nedgang på 0,7 prosentpoeng fra kommunevalget i 2007, men en framgang på 0,2 prosentpoeng fra stortingsvalget i 2009. Samla sett blei KrF det sjette største partiet ved dette valget.
Craig Dawson
Under Sommer-OL 2012 i London deltok han for Storbritannia der laget hans ble utslått i kvartfinalen.
Kommunestyre- og fylkestingsvalget 2011 for Kristelig Folkeparti
Kommunevalget
Det beste resultatet fikk Kristelig Folkeparti i Giske i Møre og Romsdal med 36,2 prosent av stemmene. I ytterligere tre kommuner fikk partiet over 30 prosent: Evje og Hornnes, Rømskog og Vennesla. I 15 kommuner til blei resultatet over 20 prosent.
Partiet fikk under 3 prosent av stemmene i 37 kommuner. Det svakeste resultatet kom i Steinkjer med 1,6 prosent. Kristelig Folkeparti blei største parti i 10 kommuner og nest størst i 32. Partiet er minst i 43 av kommunene der det stilte liste.
Partiet fikk i alt 653 kommunestyremandater. KrF blei ikke representert i 15 av kommunene der partiet stilte opp. Etter konstituering av kommunestyrene hadde KrF ordføreren i 17 kommuner og varaordføreren i 37 kommuner.
Felleslister
Kristelig Folkeparti var med på felleslister i følgende femten kommuner:
Flere av disse listene fikk toppverv:
Partiets resultater kommunevis
Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.
I kolonnen «ordfører» står navnet på ordføreren, dersom vedkommende er fra Kristelig Folkeparti, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.
Fylkestingsvalget
Kristelig Folkeparti stilte liste til samtlige atten fylkesting. På landsbasis fikk partiet 5,8 prosent av stemmene, mot 5,6 ved det samtidige kommunevalget. Partiet var femte størst på landsbasis. Det var tredje størst i Vest-Agder og fjerde størst i Østfold, Vestfold, Aust-Agder, Rogaland og Hordaland. Størst var oppslutninga i Vest-Agder (18,9 prosent) og minst i Hedmark (3,1 prosent). Kristelig Folkeparti blei representert i samtlige fylkesting. Partiet fikk ved konstitueringene seks fylkesvaraordførere.
Bydelsvalg i Oslo
Kristelig Folkeparti stilte liste til samtlige femten bydelsutvalg i Oslo. Størst var oppslutninga i Nordstrand (4,6 prosent), der partiet fikk sin eneste bydelsrepresentant. Minst var den i Gamle Oslo (1,6 prosent).
Inkatha Freedom Party
Inkatha Freedom Party (IFP) er et politisk parti i Sør-Afrika. Siden den ble grunnlagt i 1975 har den vært ledet av Mangosuthu Buthelezi. Partiet har stått sterkest i zulu-stammens hovedområde, delstaten KwaZulu-Natal helt øst i Sør-Afrika.
Historisk har det stått nær ANC under kampen mot apartheid, også siden Buthelezi opprinnelig kom fra ANCs ungdomsorganisasjon. Etter 1994 har IFP ofte vært i konflikt med ANC og også inngått koalisjoner med partiet Democratic Alliance. I nasjonale valg har IFP kontinuerlig mistet betydning fra 10,5% av stemmene i 1994 til 2,40% i 2014. Også i KwaZulu-Natal er den bare andre største parti etter ANC.
Mannhull
Et mannhull er en åpning som gir tilgang til et vanligvis lukket område for inspeksjon og vedlikehold. Eksempler på bruk er store tanker på fartøy, eller installasjoner i offentlig infrastruktur som vann, kloakk, regnavløp, telefonnett, strømnett, fjernvarme og gass. Dette kan for eksempel være i form av kumlokk i gater og på fortau.
Electrentomidae
Electrentomidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, og kan opptre som skadedyr.
Utseende
Antennene består av 15 ledd, føttene er tre-leddete. Vingene er velutviklede, i forvingen er vingemerket lukket innerst, bak i vingen er det to analårer som møtes hos noen av artene, men ikke hos alle.